Staatskaping: Zondo wil weet wie lek inligting uit | Netwerk24
’n Man is op ’n plaas naby De Doorns in die Worcester-omgewing beseer nadat hy laat Donderdagaand deur twee rowers oorval is.
Kliniese Proteas vryf sout in Aussie-wonde
'Dit was regtig ’n goeie toer vir ons.'
Staatskaping: Zondo wil weet wie lek inligting uit
Deur André Damons 09 November 2018 07:27
’n Ondersoek gaan gedoen word nadat Pravin Gordhan, minister van openbare ondernemings, se verklaring aan die Zondo-kommissie vandeesweek uitgelek het voordat hy volgende week voor die kommissie getuig.
Barbara Hogan, ’n voormalige minister, se verklaring het ook vroeër uitgelek voor sy getuig het.
Adjunkhoofregter Raymond Zondo, voorsitter van die kommissie na staatskaping. Foto: Deaan Vivier
Adjunkhoofregter Raymond Zondo, voorsitter van die kommissie van ondersoek na staatskaping, het Donderdag in ’n verklaring gesê ’n ondersoek sal gedoen word om te bepaal wie die mense is wat die verklarings uitlek.
Zondo het ook die media en die publiek se aandag gevestig op regulasie 11(3) en 12(2)(c) van die kommissie wat sê niemand mag sonder die skriftelike toestemming van die voorsitter ’n dokument wat aan die kommissie verskaf is versprei of dele daarvan publiseer nie.
Volgens regulasie 12(2)(c) is dit ’n kriminele oortreding om sonder skriftelike toestemming enige dokumente of verklaring te verprei of te publiseer en kan ’n persoon by skuldigbevinding ’n boete of gevangenisstraf van tot 12
maande opgelê word.
Nadat ’n getuie voor die kommissie getuig het en sy verklaring is ingedien, mag die media die persoon se verklaring publiseer tensy anders beveel deur die voorsitter.
Zondo het almal versoek om die regulasies in ag te neem en op te hou om getuies se verklarings of gedeeltes daarvan te verprei of te publiseer alvorens die getuies voor die kommissie getuig het of sonder sy skriftelike toestemming.
Meer oor: Praviin Gordhan | Staatskaping | Zondo-Kommissie
EFF kla Pravin Gordhan by OB aan
‘Onverklaarbaar hoe Gordhan-verklaring uitlek’
Staatskaping: Gordhan se verklaring lek uit voor hy kan getuig
Meer as 1 000 in Paradise vermis